बालिकाओं को उच्च शिक्षा के लिए प्रेरित करने की जरूरत : कलेक्टर
इस्लामपुर में महिला सम्मेलन का आयोजन
भास्करन्यूज |बगड़
अंतरराष्ट्रीयमहिला दिवस सप्ताह के तहत सोमवार को इस्लामपुर में महिला सम्मेलन का आयोजन किया गया। सम्मेलन में जिला कलेक्टर प्रदीप कुमार बोरड़ ने कहा कि महिलाओं को आर्थिक सामाजिक रूप से सक्षम बनाने के लिए सभी की सहभागिता जरूरी है। उन्होंने कहा कि इस्लामपुर को मॉडल ग्राम पंचायत बनाने के लिए स्थानीय स्वास्थ्य सेवाओं को बेहतर बनाना होगा।
बोरड़ ने कहा कि यहां की आदर्श बालिका सीनियर सैकंडरी स्कूल में डिफेन्स एकेडमी प्रारंभ कर ग्रामीण बालिकाओं के बेहतरीन भविष्य निर्माण में सहयोग करें। जिला परिषद के मुख्य कार्यकारी अधिकारी जेपी बुनकर ने कहा कि महिला सशक्तिकरण के लिए सरकार ने अनेक कानून बनाए हैं। पंचायत समिति झुंझुनूं की विकास अधिकारी पूजा शर्मा, मुख्य चिकित्सा एवं स्वास्थ्य अधिकारी डॉ. राजकुमार डागी, एसआरकेपीएस के राजन चौधरी ने भी विचार व्यक्त किए। सुमा नेटवर्क द्वारा संचालित मेरी आवाज अभियान के तहत महिला दिवस पर सास, बहू महिलाओं का सम्मेलन किया गया है जिसमें महिलाओं के स्वास्थ्य, जेंडर समानता, महिलाओं के अधिकारों के मुद्दों पर विस्तार से जानकारी दी। इस अवसर पर भामाशाह रामनिवास चौधरी सहित शिक्षा में अव्वल रही बेटियों, एक दो बेटियों की माताओं महिलाओं के स्वास्थ्य के लिए बेहतर स्वास्थ्य सेवाएं प्रदान करने वाली आशा, आंगनबाड़ी कार्यकर्ताओं को कलेक्टर अतिथियों ने सम्मानित किया। आदर्श बालिका सीनियर सैकंडरी स्कूल की प्राचार्य सुमित्रा झाझड़िया ने विद्यालय में डिफेन्स एकेडमी शीघ्र प्रारंभ करने के लिए कलेक्टर को आमंत्रित किया। सरपंच आशाराम बरबड़ ने आभार प्रकट किया। मंच संचालन कॉमरेड शीशराम ने किया।
बगड़. इस्लामपुर में छात्रा को सम्मानति करते हुए।
hin_Deva bho_Deva bho_Deva hin_Deva hin_Deva hin_Deva